recursal/SuperWikiNEXT-32B huggingface dataset:
**தோக்கியோ நீர்வழங்கல் வரலாற்று அருங்காட்சியகம்** (*Tokyo Waterworks Historical Museum*) என்பது சப்பான் நாட்டின் தோக்கியோ நகரத்தில் அமைந்துள்ள ஒரு பொது அருங்காட்சியகமாகும். தோக்கியோவில் நன்னீர் வழங்கல் மற்றும் விநியோகத்தின் வளர்ச்சி குறித்த ஒரு வரலாற்று அருங்காட்சியகமாக இது அமைந்துள்ளது. இந்த அருங்காட்சியகம் 15 ஏப்ரல் 1995 ஆம் ஆண்டு ஏப்ரல் மாதம் 15 அன்று தோக்கியோ நீர்வழங்கல் வரலாற்று அருங்காட்சியகம் திறக்கப்பட்டது. இரண்டு கண்காட்சி தளங்களும், மூன்றாவது தளத்தில் ஒரு நூலகமும் இங்கு அமைக்கப்பட்டுள்ளன. ஓங்கோவில் ஓங்கோ நீர் வழங்கல் நிலையப் பூங்காவிற்கு அடுத்து இந்த அருங்காட்சியகம் உள்ளது. பார்வையாளர்களுக்கு அனுமதி இலவசம்.

கண்காட்சிகள்
------------

அருங்காட்சியகத்தில் இரண்டு கண்காட்சி தளங்கள் உள்ளன. எடோ காலத்தில் நகரத்திற்கு நன்னீர் வழங்குவதற்காக கால்வாய்கள் கட்டப்பட்டதை 2 ஆவது தளம் காட்டுகிறது. இத்தளத்தில் பல பழைய மர நீர் குழாய்கள் காட்சிக்கு வைக்கப்பட்டுள்ளன. சப்பானியப் பேரரசின் முதல் அரைக்காலப் பகுதியான மெய்சி காலம் மற்றும் 20 ஆம் நூற்றாண்டில் நீர் அமைப்பின் நவீனமயமாக்கல் போன்றவற்றை 1 ஆவது தளம் காட்டுகிறது. கண்காட்சி சப்பானிய மொழியில் இருந்தாலும் ஒலிக்கோப்பு வழிகாட்டிகள் ஆங்கிலத்தில் இலவசமாகக் கிடைக்கின்றன.

மேற்கோள்கள்
-----------

1. 1 2  "General Information". Tokyo Metropolitan Government Bureau of Waterworks. 2022-07-12 அன்று பார்க்கப்பட்டது.

புற இணைப்புகள்
--------------

* Official website
* Information page at the Tokyo Metropolitan Government Bureau of Waterworks
உதயத்தூர் கீழூர்உதயத்தூர் கீழூர்
**உதயத்தூர் கீழூர்** (**udhayathoor keloor**), தமிழ்நாட்டின் திருநெல்வேலி மாவட்டத்தில் உள்ள இராதாபுரம் வட்டாரத்தில் அமைந்துள்ளது. இந்த கிராமம், ராதாபுரம் சட்டமன்றத் தொகுதிக்கும் திருநெல்வேலி மக்களவைத் தொகுதிக்கும் உட்பட்டதாகும். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 430 ஆகும். இவர்களில் பெண்கள் 180 பேரும் ஆண்கள் 250 பேரும் உள்ளனர்

அடிப்படை வசதிகள்
----------------

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.[6]

| அடிப்படை வசதிகள் | எண்ணிக்கை |
| --- | --- |
| குடிநீர் இணைப்புகள் | 2 |
| சிறு மின்விசைக் குழாய்கள் | 37 |
| மேல் நிலை நீர்த்தேக்கத் தொட்டிகள் | 0 |
| தரைமட்ட நீர்தேக்கத் தொட்டிகள் | 1 |
| உள்ளாட்சிக் கட்டடங்கள் | 0 |
| உள்ளாட்சிப் பள்ளிக் கட்டடங்கள் | 0 |
| ஊரணிகள் அல்லது குளங்கள் | 1 |
| விளையாட்டு மையங்கள் | 0 |
| சந்தைகள் | 0 |
| ஊராட்சி ஒன்றியச் சாலைகள் | 0 |
| ஊராட்சிச் சாலைகள் | 0 |
| பேருந்து நிலையங்கள் | 1 |
| சுடுகாடுகள் அல்லது இடுகாடுகள் | 0 |

### # சிற்றூர்கள்

இந்த கிராமத்தை சுற்றி அமைந்துள்ள சிற்றூர்களின் பட்டியல்[9]

1. 
2. யாதவர் குடியிருப்பு
3. 
4. உதயத்தூர்
5. 
6. புது காலனி
7. 
8. உதயராஜபுரம்
9. 
10. வி.என்.குளம்
11. 
12. வாணியன் குளம்
13. 
14. வட்டவிளை
15. 
16. பெருங்குளம்
17. கணபதி நகர்

#### இந்த கிராமத்தை சுற்றி அமைந்துள்ள கோவில்கள் பட்டியல்[8]

உதயத்தூர் கீழூர் அருள்மிகு ஸ்ரீ முத்தாரம்மன் திருக்கோவில்

கொடிக்கல் சுடலை ஆண்டவர் கோவில்

தவசி சுடலை ஆண்டவர் கோவில்

சந்தி அம்மன் கோவில்

செம்பாலை சுடலை ஆண்டவர் கோவில்

முடனியாண்டி சாமி கோவில்

சுடலை ஆண்டவர் கோவில்

===== # **மேலும் தகவல்கள்**

1. **PASS INFOTECH**
**குரம்பை வீடு** என்பது கூரை வீடு ஆகும். வீடுகளின் மேற்கூரைகள் பல்வேறு பொருட்களினால் வேயப்பட்டிருக்கும். இவ்வீடுகள் ஏழை, எளியவர்கள் வாழும் வீடுகளாக இருக்கும். பண்டைய தமிழகத்தில் ஐவகை நிலங்களிலும் வாழ்ந்த மக்கள் அந்த நிலங்களில் கிடைக்கும் குரம்பைகளுக்கேற்ப வீடுகளின் கூரைகளை வேய்ந்தார்கள் குரம்பை வீடுகளைப் பற்றிய விரிவுகளைக் கடியலூர் உருத்திரங் கண்ணனார் பெரும்பாணாற்றுப்படையில் வெளிப்படுத்துகின்றார்.

பாலை நிலம்
----------

பாலை நிலத்தில் வாழும் எயினர்கள் ஈந்துக் குரம்பையில் வாழ்ந்தனர். ஈந்தின் இலை முள் போன்று இருக்கும். எனவே கூரையில் அணிலும் எலியும் ஓடாமல் இருக்க ஈந்துக் குரம்பை வீடுகள் பயன்பட்டன.

மருத நிலம்
----------

மருத நிலத்தில் நெல் மிகுதியாக விளையும். எனவே நெல்லின் வைக்கோல் கொண்டு வேயப்பட்ட நெல்குரம்பை வீடுகள் மருத நிலத்தில் மிகுதியாகக் காணப்பட்டன.

நெய்தல் நிலம்
-------------

நெய்தல் நிலத்தில் தருப்பைப் புல் (நாணல்) அதிகம் விளைந்தது. நெய்தல் நில வலைஞர்கள் கொம்புகளை இடையில் நிறுத்தித் தாழை நாரால் அதனை இறுகக் கட்டினர். அதன் மீது தருப்பைப் புல் வேய்ந்த குரம்பை உருவாக்கினர்.

ஏனையவை
------

தென்னந்தோப்புகளில் வாழ்ந்த மக்கள் தென்னை ஓலைகளைப் பாய் போல் பின்னி, தெங்குமடல் குரம்பையை ஏற்படுத்திக் கொண்டனர்.

தற்காலத்தில் பனை ஓலைகளால் வேயப்பட்ட பனைக்குரம்பை வீடுகளும் உண்டு.

மேற்கோள்
--------

1. ↑   முனைவர் பாக்யமேரி, ஆயகலைகள். பக்கம் 18 .(வெளியீடும் ஆண்டும் தெரியவில்லை.
தோக்தா
**தோக்தா** (இறப்பு அண். 1312) என்பவர் தங்க நாடோடிக் கூட்டத்தின் கான் ஆவார். இவர் மெங்கு-தைமூரின் மகனாவார். இவரது கொள்ளுத்தாத்தா படு கான் ஆவார். 

இவரது பெயர் "தோக்தோக்" என்ற வார்த்தையில் இருந்து உருவானது. இந்த மங்கோலிய மொழி வார்த்தைக்கு "பற்றுதல்/பிடித்துக் கொள்ளுதல்" என்று பொருள்.

நோகையின் கீழ் ஆரம்ப கால ஆட்சி
-----------------------------

1288 ஆம் ஆண்டு தோக்தா தனது உறவினர்களால் வெளியேற்றப்பட்டார். 1291 ஆம் ஆண்டு நோகை கானின் உதவியுடன் அரியணையை இவர் திரும்பப் பெற்றார். பிறகு நோகை கானுக்கு பரிசாக கிரிமியாவை தோக்தா கொடுத்தார். இறுதியாக நோகை தலபுகாவிற்கு ஆதரவளித்த பல மங்கோலிய உயர்குடியினரை சிரச்சேதம் செய்தார். இதற்கு புதிய கைப்பாவை கானாகிய தோக்தாவின் ஆதரவு இருந்தது.

பரம்பரை
-------

* செங்கிஸ் கான்
* சூச்சி
* படு கான்
* தோகோகன்
* மெங்கு-தைமூர்
* **தோக்தா**

உசாத்துணை
---------

* David Morgan (historian) (1986). *The Mongols*. .
* Бор, Ж.. *Монгол хийгээд Евразийн дипломат шастир*. **боть II**.
* Saunders, J. J.. *The history of Mongol conquests*.
**அருவி** (About this soundஒலிப்பு (உதவி·தகவல்)) ஓர் இந்திய தமிழ்த் திரைப்படம். இது 2017ஆம் ஆண்டில் வெளிவந்துள்ள சமூக-அரசியல் கதைக்களமுள்ள திரைப்படம் ஆகும். இத்திரைப்படத்தின் இயக்குநர் அருண் பிரபு புருசோத்தமன். இத்திரைப்படம் இவரின் அறிமுகத் திரைப்படம். இத்திரைப்படம் அருவி (அதிதி பாலன்) என்ற பெண் பாத்திரப்படைப்பின் வாழ்வில் ஏற்பட்ட நிகழ்வுகளைச் சித்தரிக்கும் திரைப்படம் ஆகும். இந்தப் பாத்திரப் படைப்பானது, நுகர்வியம் மற்றும் பெண் வெறுப்பு கொண்டுள்ள நவீன பண்பாட்டின் இயல்பிலிருந்து வெளிப்பட விழைகின்ற ஒரு புரட்சிகரமான இளம்பெண்ணைச் சித்தரிப்பதுடன், சமகாலத்திய இருத்தலியலின் நெருக்கடி நிலையின் பொருளை விளங்கிக் கொள்ளும் முயற்சியையும் மேற்கொள்கிறது. இத்திரைப்படம் டிரீம் வாரியர் பிக்சர்ஸ் என்ற தயாரிப்பு நிறுவனத்தால் தயாரிக்கப்பட்டுள்ளது. இத்திரைப்படம் உலகளாவிய அளவில் 2017 ஆம் ஆண்டு திசம்பர் 15 ஆம் நாள் வெளியிடப்பட்டுள்ளது. இத்திரைப்படம், நடிப்பு, நடிகர் தேர்வு மற்றும் இயக்கம் ஆகியவை தொடர்பான திறனாய்வு ரீதியான பரந்து பட்ட ஆர்ப்பரிப்பைப் பெற்றுள்ளது.

கதைச்சுருக்கம்
--------------

ஒரு கண்ணியமான குடும்பத்தில் பிறந்து வளர்ந்த பெண், பொருளாதார-சமூக-நுகர்வியல் சூழலில் சமூகத்தில் தன்னைப் பொருத்திக் கொள்வதில் சிரமத்தை உணர்கிறாள். கதையின் நாயகி, இதற்குக் காரணமாக இருக்கும் சமூகத்திற்கெதிராக கடுமையாக எதிர்வினையாற்ற முடிவெடுக்கிறாள். அவள் எத்தகைய எதிர்வினையாற்றினாள் என்பதை திரைக்கதையின் மீதம் சொல்கிறது. *அருவி* திரைப்படம் ஒரு பெண் சமூகத்தால் பெறும் கடும் வேதனையைப் படம் பிடித்துக் காட்டுகிறது.

நடிகர்கள்
---------

* அருவியாக அதிதி பாலன்
* எமிலியாக அஞ்சலி வரதன்
* லட்சுமி கோபாலசாமி
* முகமது அலி பேக்
* கவிதா பாரதி
* மதன்குமார் தெட்சிணாமூர்த்தி
* ஜெசியாக சுவேதா சேகர்
* அருவியின் சகோதரன் கருணாவாக அர்னால்ட் மேத்யூ
* குழந்தைப் பருவ அருவியாக பிரநிதி
* அருவியின் தாயாக ஹேமா
* அருவியின் தந்தையாக திருநாவுக்கரசு

மேற்கோள்கள்
-----------

1. ↑  "Dream Warrior Pictures SR Prabhu talks about Aruvi's Shanghai trip". 2016-07-09 அன்று பார்க்கப்பட்டது.
2. ↑  *Aruvi (2016)*, 2017-08-14 அன்று பார்க்கப்பட்டது

வெளி இணைப்புகள்
---------------

* Official website பரணிடப்பட்டது 2017-12-22 at the வந்தவழி இயந்திரம்
* இணையதள திரைப்பட தரவுத்தளத்தில் *அருவி (திரைப்படம்)*
**தோசிஹைட் மசகாவா** ('Toshihide Maskawa) (பிறப்பு பிப்ரவரி 7, 1940) நகோயா, ஜப்பானில் பிறந்தார். இவர் ஒரு ஜப்பானிய தத்துவார்த்த இயற்பியலாளர் ஆவார். துகள் இயற்பியலில் ஏற்றம்-இணை சமச்சீர் மீறல் (CP-Violation) குறித்த இவரது பணிக்காக 2008 ஆம் ஆண்டிற்கான இயற்பியலிற்கான நோபல் பரிசு இவருக்குக் கிடைத்தது. "*உடைந்த சமச்சீரின் தோற்றம் குறைந்தபட்சம் மூன்று குவார்க்கு குடும்பங்கள் தோன்றுவதற்கு காரணமாக இருப்பதை கண்டுபிடித்ததற்காக*" இப்பரிசைப் பெற்றார். மேலும் பரிசுத்தொகையில் மூன்றில் ஒரு பங்கைப் பெற்றார்.

ஆரம்ப வாழ்க்கை மற்றும் கல்வி
----------------------------

1962 ஆம் ஆண்டு தோசிஹைட் நகோயா பல்கலைகழகத்தில் இளநிலை பட்டம் பெற்றார். பின்னர் 1967 ஆம் ஆண்டு முனைவர் பட்டம் (PhD) துகள் இயற்பியலில் சோசி சகாடாவின் வழிகாட்டுதலில் நகோயா பல்கலைகழகத்தில் பெற்றார்.

ஆய்வுப் பணி
-----------

1970 களின் தொடக்கத்தில் கியோட்டோ பல்கலைக்கழகத்தில், மகோடோ கோபயாஷியுடன் இணைந்து மாதிரி துகள் இயற்பியலில் உடைந்த சமச்சீர்மை (CP - மீறல்) பற்றி ஆய்வில் தோசிஹைடும் ஒத்துழைத்தார். மசகாவா மற்றும் கோபயாஷி கோட்பாடு குறைந்தபட்சம் மூன்று தலைமுறை குவார்க்குகள் இருப்பதாகக் கண்டறிந்தது, இது நான்கு ஆண்டுகளுக்கு பின்னர் கீழ் குவார்க்கின் பரிசோதனைகள் மூலம் இந்த கண்டுபிடிப்பு உறுதிப்படுத்தப்பட்டது.

மசகாவா மற்றும் கோபாயாசியின் 1973 ஆம் ஆண்டு "பலவீனமான பரஸ்பர எதிர்வினை மறுசீரமைப்பு கோட்பாட்டின் CP மீறல்" கட்டுரை வெளியானது. இந்தக் கட்டுரை மிக உயர்ந்த ஆற்றல் இயற்பியல் துறையின் மிகச் சிறந்த நான்காவது கட்டுரையாக மதிப்பிடப் பட்டுள்ளது.

மேற்கோள்கள்
-----------

1. ↑  
"The Nobel Prize in Physics 2008". The Nobel Foundation. 2009-10-17 அன்று பார்க்கப்பட்டது.
2. ↑  
M. Kobayashi, T. Maskawa (1973). "CP-Violation in the Renormalizable Theory of Weak Interaction". *Progress of Theoretical Physics* **49** (2): 652–657. doi:10.1143/PTP.49.652. Bibcode: 1973PThPh..49..652K.
3. ↑  
"Top Cited Articles of All Time (2010 edition)". SLAC. 2009. 2014-06-21 அன்று பார்க்கப்பட்டது.

வெளிப்புற இணைப்புகள்
--------------------

* Progress of Theoretical Physics
**உதயணன் வாசவதத்தா** (*Udayanan Vasavadatta*) 1947-ல் தமிழ் மொழியில் வெளிவந்தத் திரைப்பட்மாகும். இயக்குநர் டி. ஆர். ரகுநாத் இதை இயக்கியுள்ளார் இப்படத்தில் ஜி. என். பாலசுப்பிரமணியம், வசுந்தரா தேவி எம். எஸ். சரோஜா ஆகியோர் முன்னனி பாத்திரங்களில் நடித்திருந்தனர். இவர்களுடன் டி. பாலசுப்பிரமணியம், கே. சாரங்கபாணி மற்றும் காளி என். ரத்னம் உடன் தோன்றியுள்ளார்கள்.

கதை
---

வத்ச நாட்டு ராஜா உதயணன் (ஜி. என். பாலசுப்பிரமணியம்) வாசவதத்தையை (வசுந்தரா தேவி) கண்டு இருவரும் காதலில் விழுகிறார். உதயணனுக்கு ஒரு தெய்வீக யானையை இந்திரன் பரிசாக அளித்துள்ளார். அவர் செய்த பாவத்தால் அந்த யானை அவரை விட்டு வெளியேறுகிறது. வாசவதத்தையை அவ்வூரிலேயே விட்டுவிட்டு உதயணன் யானையைத் தேடி அலைகிறார். வாசவதத்தை அந்த இராச்சியத்தில் இசையும், நடனமும் கற்றுத்தந்து கொண்டுள்ளார். எதிரி நாட்டு அரசன் இவரையும், யானையையும் சேர்த்து விலைமதிப்பில்லா கற்களை திருடியதாகக் கூறி உதயணனை சிறையில் தள்ளி விடுகிறான். வேறொரு எதிரி நாட்டு இவரது நாட்டின் மீது படையெடுக்கிறான் பல சோதனைகளை கடந்து தனது எதிரிகளை வெற்றி கொண்டு பின்னர் வாசவதத்தையுடன் மகிழ்ச்சியுடன் வாழ்கிறார்.

நடிப்பு
-------

பிலிம் நியூஸ் ஆனந்தன் அவர்களின் தகவல் தொகுப்பு மற்றும் தி இந்து நாளேடுகளின் தொகுப்பிலிருந்து எடுக்கப்பட்டது

ஜி. என். பாலசுப்பிரமணியம் - உதயணன்  

வசுந்தரா தேவி - வாசவதத்தை  

எம். எஸ். சரோஜா   

டி. பாலசுப்பிரமணியம்  

கே. சாரங்கபாணி  

காளி என். ரத்னம்  

சி. டி. ராஜகந்தம்  

என். கிருஷ்ணமூர்த்தி  

பி. எஸ். வீரப்பா  

டி. கே. சம்பங்கி  

எம். வி. மணி  

கொளத்து மணி  

டி. டி. அரசு  

வி. நடராஜ ஐய்யர்  

கே. என் .கமலம்  

கே. என் .ராஜம்  

என். நாகசுப்ரமண்யம்

தயாரிப்பு
---------

ஆர். எம். ராமனாதன் அவர்கள் உமா பிக்சர்ஸ் சார்பில் இப்படத்தை தயரித்துள்ளார். முதலில் தியாகராஜ பாகவதர் உதயணன் பாத்திரத்தில் நடிப்பதாக இருந்தது. அவரை வைத்து ஒரு சில காட்சிகளும், பாடல்களும் படமாக்கப்பட்டது. பின்னர் பாகவதர் லட்சுமிகாந்தன் கொலை வழக்கு, காரணமாக கைவிடப்பட்டார். அவருக்கு பதிலாக ஜி. என். பாலசுப்பிரமணியம் நடித்தார்.

ஒளிபதிவை மார்கஸ் பர்ட்லே என்பார் மேற்கொண்டுள்ளார். நடனம் வி. பி. ராமையா பிள்ளை மற்றும் காமினி குமார் சின்ஹா

ஒலித்தொகுப்பு
-------------

இதன் இசை சி. ஆர். சுப்பராமன் , பாபநாசம் சிவன் மற்றும் பாடல்களை கம்பதாசன் எழுதியுள்ளனர். ஜி. என். பாலசுப்பிரமணியம் மற்றும் வசுந்தரா தேவி ஆகியோர் பாடல்களை பாடியுள்ளனர் .

விமர்சனம்
---------

ஜி. என். பாலசுப்பிரமணியத்தின் பாடல்களும், வசுந்தரா தேவியின் நடனமும் மிகவும் அற்புதமாக இருக்கிறது என தி இந்து நாளேட்டில் ராண்டார் கை எழுதுகிறார். ஆனால், இப்படம் சரியான வசூலைத் தரவில்லை.

மேற்கோள்கள்
-----------

1. 1 2 3 4 5 6 7 8  Film News Anandan (23 October 2004) (in Tamil). *Sadhanaigal Padaitha Thamizh Thiraipada Varalaru*. Chennai: Sivakami Publishers. Archived from the original on 8 June 2017. .
2. 1 2 3 4 5 6 7 8 9  Randor Guy (28 November 2010). "Udayanan Vasavadatta 1946". *தி இந்து*. Archived from the original on 8 June 2017.. பார்த்த நாள்: 8 June 2017.

வெளிப்புற இணைப்புகள்
--------------------

* ஐ.எம்.டி.பி இணையத்தளத்தில் உதயணன் வாசவதத்தா
**சாங்கோபாங்கம்** என்பது சைவ சமயத்தில் இறைவனின் திருமேனியைக் குறிப்பதாகும். சிவபெருமான் திருமேனி அங்கம், பிரத்தியங்கம், சாங்கம், உபாங்கம் ஆகியவைகளாக பிரித்து கூறப்படுகின்றன. இந்த வகைகளின் முழுமையை குறிக்க சாங்கோபாங்கம் என்ற சொல்லாடல் கையாளப்படுகிறது. சாங்கோபாங்கம் என்றால் முழுமை என்று பொருளாகும் என சென்னைப் பல்கலைக்கழக தமிழ்ப் பேரகராதியில் குறிப்பிடப்பட்டுள்ளது.

திருமேனி பிரிவுகள்
------------------

### அங்கம்

இறையின் திருமேனியினுடைய சிரசு, இருதயம், நேத்திரம், கவசம், அஸ்திரம் ஆகியவை அங்கங்களாம். சிவதீட்சை மந்திரங்கள் பதினொன்றில் முதல் ஐந்தும் பஞ்சப்பிரம்ம மந்திரங்கள் என்றும் அடுத்த ஆறும் ஷடாங்க மந்திரங்கள் என்றும் கூறப்படுகின்றன. சடாங்க மந்திரங்களாவன

ஓம் ஹிருதயாயை நமஹா  

ஓம் சிரசே நமஹா  

ஓம் சிகாயை நமஹா  

ஓம் கவசாய நமஹா  

ஓம் நேத்ரேப்யோ நமஹா  

ஓம் அஸ்த்ராய நமஹா என்பனவாம். 

### பிரத்தியங்கம்

வக்ஷசு (முகம்), கண்டம், ஸ்தனங்கள், தோள்கள், நாபி, சுரோத்திரங்கள் (காதுகள்), ஹஸ்தங்கள் (கரங்கள்), பாதங்கள், அங்குலிகள் (விரல்கள்), ஊருக்கள் (தொடைகள்), முழந்தாள்கள், கணைக்கால்கள் ஆகியவை பிரத்தியங்கங்களாம்.
நைவேத்தியம், பலி, ஹோமம். நித்தியோற்சவம், சுளுக்கோத்கதானம், சுவஸ்திவாசகம் என்னும் ஆறுமே பிரத்தியங்கம் என்ற மரபு சில ஆகமங்களில் காணப்படுகின்றது. 

### சாங்கம்

திருமேனியுடன் கூடியவை சாங்கம் எனப்படுகின்றன. திரிசூலம், மழு, கேடயம், வச்சிரம், அபயம், நாகம், பாசம், அங்குசம், சிலம்பு, அக்கினி போன்றவை சாங்கம் ஆகும். 
அபிஷேகம், பாத்தியம், ஆசமனீயம், அர்க்கியம், வஸ்திரம், ஆபரணம், சந்தனம், புஷ்பம் என்னும் எட்டுமே சாங்கம் என்று சில ஆகமங்கள் கூறுகின்றன.
சங்கத்தில்,வரும் அபிஷேகம் இறை வழிபாட்டில் மிகச்சிறப்பும், முதன்மையும் உடையது. இது பற்றி திருமுறைப் பாடல்களும் பல இடங்களில் குறிப்பிடுகின்றன.

    

"தடம் கொண்ட்தோர் தாமரைப் பொன்முடி தன்மேல்  

குடம் கொண்ட்டியார் குளிர்நீர் சுமந்தாட்ட....."  

  

"ஆடினாய் நறு நெய்யொடு பால் தயிர்...."  

  

"பாலினால் நறு நெய்யாய் பழத்தினால் பயின்றாட்டி---"  

  

"தூய காவிரியின் நன்னீர்கொண்டு இருக்கு ஓதி ஆட்டி"  

  

"ஆன் ஐந்தும் ஆடியை ..... சந்தனமும் குங்குமமும் சந்தும் தோய்ந்த தோளானை......"  

  

"தேன் நெய் பால் சூட்டுகந்தானே தேவனே"

### உபாங்கம்

திருமேனியை விட்டு நீங்காதவை உபாங்கம் எனப்படுகின்றன. பரிவட்டம், பூணூல், மாலை, நறுமணக்கலவை, அணிகலன்கள், அவன் அமர்ந்துள்ள ஆசனம் அல்லது இருக்கை, அவன் திருமுன் தொங்கும் திரை ஆகியன உபாங்கங்கள் ஆகும்.
தூபம், தீபம், திருநீறு, குடை, கண்ணாடி, சாமரம், விசிறி, வியாஜனம், நர்த்தனம், கீதவாத்தியம் என்னும் பத்துமே உபாங்கம் என்ற மரபு சில ஆகமங்களில் காணப்படுகின்றது.

இலக்கியங்களில்
--------------

இந்த அங்கங்கள் யாவும் இறையின் கருணையாகிய அருளின் வெளிப்பாடு என்று பின்வரும் சிவஞான சித்தியார் பாடல் கூறுகின்றது. 

'உரு அருள், குணங்களோடு உணர்வு அருள், உருவிற் தோன்றும்  

கருமமும் அருள், அரன்தன் கர சரணாதி சாங்கந்  

தரும் அருள், உபாங்கம் எல்லாந் தான்அருள், தனக்கொன்று இன்றி  

அருளுரு உயிருக் கென்றே ஆக்கினன் அசிந்தன் அன்றே'  

சிவஞானசித்தியார் (பாடல் 67)

 
அ-சிந்தன் என்றால் சிந்தனைக்கு எட்டாதவன் என்று பொருள். இவ்வாறு சிந்தனைக்கு எட்டாத இறைவனுடைய உருவம், அங்கம், சசாங்கம் யாவும் அவன் உயிர்கள் மீது கொண்ட அருளின் வெளிப்பாடே; அவன் தனக்கு என்று எதுவும் கொள்வதில்லை என்று இப்பாடல் கூறுகின்றது. 

சூரியனார் கோவில் ஆதீனத்து குரு முதல்வர் சிவாக்கிரயோகி அவர்கள் சிவஞானசித்தியாருக்கு எழுதிய உரையில் இதற்கான மேலதிக விளக்கங்களைத் தருகின்றார்.

ஆதாரங்கள்
---------

1. ↑
2. ↑
மகாராணி **சாசாங்க் மஞ்சரி** (*Shashank Manjari*) தேவி சாகிபா என்பவர் இந்திய அரசியல்வாதி ஆவார். இவர் சுதந்திராக் கட்சியின் உறுப்பினராகப் பீகார் மாநிலம் பலாமுவிலிருந்து இந்திய நாடாளுமன்றத்தின் கீழவையான மக்களவைக்குத் உறுப்பினராகத் தேர்ந்தெடுக்கப்பட்டார். இவர் ராம்கர் ராஜாவின் முந்தைய அரச குடும்பத்தைச் சேர்ந்தவர் (நரேன் ராஜ் பரிவார்). மேலும் போராஹட்டின் மகாராஜா ஸ்ரீ ராஜா அர்ஜுன் சிங்கின் பேத்தி ஆவார். இவர் ராம்கர் ராஜாவின் மகாராஜா லட்சுமி நரேன் சிங் பகதூரைத் திருமணம் செய்து கொண்டார். மஞ்சரி, ஜரிதி சட்டமன்றத் தொகுதி மற்றும் தும்ரி சட்டமன்றத் தொகுதி ஆகியவற்றிலிருந்து மூன்று முறை சட்டமன்ற உறுப்பினராக இருந்தார். மேலும் 1969-ல் பீகாரின் நீர்ப்பாசன அமைச்சராகவும் இருந்தார். இவர் தனது வாழ்நாள் முழுவதும் எந்த ஒரு தேர்தலிலும் தோல்வியடையாததால் இந்தியாவின் மிகவும் சக்திவாய்ந்த பெண்களில் ஒருவராகக் கருதப்பட்டார்.

மேற்கோள்கள்
-----------

1. ↑  "Lok Sabha Members Bioprofile". மக்களவை (இந்தியா). 24 October 2017 அன்று பார்க்கப்பட்டது.

வெளி இணைப்புகள்
---------------

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்
**தேவகி கோபிதாசு** (*Devaki Gopidas*) இந்தியாவின் கேரளாவைச் சேர்ந்த ஓர் அரசியல்வாதியாவார். தேவகி நாடாளுமன்ற உறுப்பினராக இருந்தார். 1962 - 1968 ஆண்டுகளில் இந்திய தேசிய காங்கிரசின் உறுப்பினராக இந்திய நாடாளுமன்றத்தின் மேல் சபையான ராஜ்யசபாவில் கேரளாவை பிரதிநிதித்துவப்படுத்தினார்.

கல்வி
-----

தன்னுடைய பள்ளிப் படிப்பை கோட்டயத்திலும், கல்லூரிக் கல்வியை திருவனந்தபுரத்தில் உள்ள அரசு மகளிர் கல்லூரியிலும் முடித்தார். கல்லூரியில் படிக்கும் போது காங்கிரசு கட்சியில் சேர்ந்து அரசியலில் நுழைந்தார். பின்னர் கொல்கத்தாவில் சட்டம் பயின்றார்.

தனிப்பட்ட வாழ்க்கை
------------------

1918 ஆம் ஆண்டு மே 10 ஆம் தேதி கோட்டயம் மாவட்டம் காரப்புழாவில் ஓர் ஈழவர் குடும்பத்தில் அரங்கசேரி நாராயணன் மற்றும் டி.கே.நாராயணி ஆகியோருக்கு மகளாக தேவகி கோபிதாசு பிறந்தார்.ஆலப்புழா மாவட்டம் வேழப்பிரா கிராமத்தைச் சேர்ந்த கோபிதாசு என்பவரை திருமணம் செய்து கொண்டு கொல்கத்தாவில் குடியேறினார்.

இறப்பு
------

1973 ஆம் ஆண்டு மே மாதம் 31 அன்று 65 பேருடன் பறந்த இந்தியன் ஏர்லைன்சு விமானம் 440 பாலம் விமான நிலையத்தை அண்மித்த போது விபத்துக்குள்ளாகியதில் விமானத்தில் பயணம் செய்து உயிரிழந்த 48 பேரில் இவரும் ஒருவராவார்.

மேற்கோள்கள்
-----------



1. ↑  "Is CPI paying mere lip service to gender equality?". *www.onmanorama.com*. 2021-07-23 அன்று பார்க்கப்பட்டது.
2. ↑  "RAJYA SABHA MEMBERS BIOGRAPHICAL SKETCHES 1952 - 2003" (PDF). Rajya Sabha. 22 November 2017 அன்று பார்க்கப்பட்டது.
3. ↑  "Women Members of Rajya Sabha" (PDF). Rajya Sabha. p. 145. 22 November 2017 அன்று பார்க்கப்பட்டது.
4. ↑  Joginder Kumar Chopra (1 January 1993). *Women in the Indian Parliament: A Critical Study of Their Role*. Mittal Publications. பக். 470–. பன்னாட்டுத் தரப்புத்தக எண்:978-81-7099-513-5.. பார்த்த நாள்: 23 November 2017.
5. ↑  India. Parliament. Rajya Sabha. *Parliamentary Debate*. பக். 3879.. பார்த்த நாள்: 23 November 2017.
6. ↑  Sadasivan, S. N. (2000) (in en). *A Social History of India*. APH Publishing. பன்னாட்டுத் தரப்புத்தக எண்:978-81-7648-170-0. .
7. ↑  Reporter, Our Staff (2004-06-01). "Win back people's trust: Chandy tells politicians" (in en-IN). *The Hindu*. .
**மகுந்தா பார்வதி சுப்ரம்மா ரெட்டி** (*Magunta Parvathamma*)(பிறப்பு 1947) என்பவர் பொதுவாக **மகுந்தா பர்வதம்மா** என்று அழைக்கப்படுகிறார். இவர் ஆந்திரப் பிரதேசத்தைச் சேர்ந்த இந்தியத் தேசிய காங்கிரசு அரசியல்வாதி ஆவார். இவர் பதினொராவது மக்களவை உறுப்பினராக இருந்தார். பின்னர் 2004ஆம் ஆண்டு நடைபெற்ற ஆந்திரப் பிரதேச சட்டமன்ற தேர்தலிலும் வெற்றி பெற்று சட்டமன்ற உறுப்பினராகப் பணியாற்றினார்.

இளமை
----

மகுந்தா 1947ஆம் ஆண்டு சூலை 27ஆம் தேதி சிறீ பொட்டி சிறீ ராமுலு நெல்லூர் மாவட்டம் புச்சிரெட்டிபாலத்தில் பெசவாடா ராம ரெட்டிக்கும் மகளாகப் பிறந்தார். கசுதூரி தேவி பெண்கள் பள்ளியில் பள்ளிப்படிப்பை முடித்தார்.

தொழில்
------

1996 இந்தியப் பொதுத் தேர்தலில், இந்தியத் தேசிய காங்கிரசு பர்வதம்மாவை ஓங்கோல் மக்களவைத் தொகுதி வேட்பாளராக நிறுத்தியது. இவர் 3,81,475 வாக்குகளும், இவரை எதிர்த்துப் போட்டியிட்ட தெலுங்கு தேசம் கட்சியின் மேகபதி இராஜ்மோகன் ரெட்டி 3,31,415 வாக்குகளும் பெற்றனர். இந்த தொகுதியில் வெற்றி பெற்ற பிறகு 11வது மக்களவை உறுப்பினரானார். 2004 ஆந்திரப் பிரதேச சட்டப் பேரவைத் தேர்தலின் போது, மொத்த வாக்குகளில் 57.68% பெற்று கவாலி சட்டமன்றத் தொகுதியில் வெற்றி பெற்றார். 2012 ஆந்திரப் பிரதேச இடைத்தேர்தலின் போது ஓங்கோல் சட்டமன்றத் தொகுதியில் போட்டியிட்டவர்களில் பர்வதம்மாவும் ஒருவர். இவர் பியர்ல் மதுபான ஆலையின் இயக்குநர் ஆவார்.

தனிப்பட்ட வாழ்க்கை
------------------

மகுந்தா 1967 பிப்ரவரி 19 அன்று அரசியல்வாதியான மகுந்தா சுப்பராம ரெட்டியை மணந்தார். இவர்களுக்கு இரண்டு குழந்தைகள் பிறந்தன. ரெட்டி 1995-ல் மக்கள் போர்க் குழுவைச் சேர்ந்தவர்களால் சுட்டுக் கொல்லப்பட்டார்.

மேற்கோள்கள்
-----------

1. 1 2 3  "Biographical Sketch of Members of the XI Lok Sabha: Reddy, Smt. Magunta Parvathi Subramma". Lok Sabhaaccess-date=27 November 2017.
2. ↑  "Statistical Report on General Elections, 1996 to the Eleventh Lok Sabha" (PDF). Election Commission of India. p. 26. 27 November 2017 அன்று பார்க்கப்பட்டது.
3. ↑  "State Elections 2004 - Partywise Comparison for 125-Kavali Constituency of Andhra Pradesh". Election Commission of India. 27 November 2017 அன்று பார்க்கப்பட்டது.
4. ↑  "Magunta Parvathamma hits the campaign trail". *The Hindu*. 6 May 2012.. பார்த்த நாள்: 27 November 2017.
5. ↑  "Magunta Parvathamma". Zauba Corp. 27 November 2017 அன்று பார்க்கப்பட்டது.
6. ↑  "Lifer for two for Magunta's murder". *The Hindu*. 5 August 2000.. பார்த்த நாள்: 27 November 2017. 
[*தொடர்பிழந்த இணைப்பு*]
**உச்சரிப்பு** என்பது ஒரு மொழியை எவ்வாறு பேசுவது அல்லது ஒரு மொழியின் வார்த்தைகளை எவ்வாறு உச்சரிப்பது என்பதாகும்.
எந்தவொரு மொழியிலும் வார்த்தைகளுக்கென உதடுகள் குவித்து, வாயின் நடுவில் இருந்து தொண்டையிலிருந்து மற்றும் வயிற்றிலிருந்து உருவாக்கும் ஒலிகளே, உச்சரிப்பு அல்லது பலுக்கல் எனப்படும். ஒரு வார்த்தை பல்வேறு வகைகளில் பல்வேறு பிரிவினரால் உச்சரிக்கப்படுகின்றது. எழுத்துக்களைச் சரியாக உச்சரிக்கவில்லையெனில் சொற்களின் பொருள்கள் வேறுபட்டுவிடும். நாம் பேசுவதன் கருத்தைப் பிறர் தெளிவாக உணர்ந்துகொள்ள நாம் சொற்களில் உள்ள எழுத்துக்களைச் சரியாக உச்சரித்தல் அவசியமாகும்.

ஒருவன் ஒரு மொழியை உச்சரிப்பது என்பது அவனுடைய உடல் அமைப்பு, வாழும் சூழல், தட்ப வெட்ப நிலைகள் போன்ற பல காரணிகளைப் பொருத்து வேறுபடும்.

தமிழ் உச்சரிப்பு முன்னேற பங்களித்தவர்கள்
----------------------------------------

1871-1931 ஆகிய இடைப்பட்ட காலத்தில் வாழ்ந்த பொறியியல் அறிஞராகவும், தமிழறிஞராகவும் இருந்த பா. வே. மாணிக்க நாயக்கர் தமிழ் உச்சரிப்பு (Tamil Phonology) என்னும் தலைப்பில் அமைந்த சொற்பொழிவுகளை தமிழ் நாட்டின் பல ஊர்களிலும் நிகழ்த்தியுள்ளார்.

மொழியை உச்சரிப்பதில் உடல் பாகங்களின் பங்கு
------------------------------------------

### ஒலி பிறக்கும் இடங்கள்

* மார்பு
* கழுத்து
* மூக்கு
* ஒட்டுமொத்தத் தலை

### ஒலி வெளிப்படும் இடங்கள்

* பல்
* உதடு
* நாக்கு
* அண்ணம்

தொடர்புடைய பணி வாய்ப்புகள்
--------------------------

* பேச்சு மற்றும் உச்சரிப்பு பயிற்சியாளர்

தொடர்புடைய விடயங்கள்
--------------------

* உதடு படாத சப்தங்களைக்(எ.கா.: க,ங,ச,ஞ, போன்றவை) கொண்ட வார்த்தைகளாலேயே ஆன ராமாயணம் ஒன்றை ஒருத்தர் எழுதியிருக்கிறார். அதற்கு 'நிரோஷ்ட ராமாயணம்'என்று பெயர்.

இவ‍ற்றையும் காண்க
-----------------

* பா. வே. மாணிக்க நாயக்கர்

உசாத்துனைகள்
------------

1. ↑  உச்சரிப்பு
2. ↑  "காப்பகப்படுத்தப்பட்ட நகல்". 2014-01-23 அன்று மூலம் பரணிடப்பட்டது. 2014-01-28 அன்று பார்க்கப்பட்டது.
3. ↑  தெய்வத்தின் குரல் (இரண்டாம் பாகம்)
**சென்னியர்** குடிமக்கள் கடவுள் சிலைகளுக்கு முன்னர் யாழிசை கூட்டிப் பாடுவர். (பொருள் தேடச் சென்ற தன் தலைவன், சென்னியர் கூட்டும் யாழிசை போல ஊதும் குருகில் இசை எழுப்பிக்கொண்டு கங்கையாற்று மூடாக்குப் படகில் சென்றுகொண்டிருப்பானோ என ஒரு தலைவி எண்ணுகிறாள்) 

மூவேந்தர்
சென்னியர் என்பது தலையில் பூச் சூடிய மூவேந்தரையும் குறிக்கும் பொதுச்சொல்.
சோழர்
இளஞ்சேரல் இரும்பொறையின் முன்னர் பெரும்பூண் சோழர் தம் வேல்களைக் கிடத்திப் பணிந்தமையால் இந்தப் பொறையன் ‘சென்னியர் பெருமான்’ எனப் போற்றப்படுகிறான்.
பூச் சூடும் ஆடவர்
பூச் சூடும் தலையுடையாரைச் சென்னியர் என்பது வழக்கம்.
தலையில் பூச் சூடிக்கொள்ளும் ஆடவரைச் ‘சென்னியர்’ என்றனர்.

இவற்றையும் காண்க
----------------

* சங்க கால நாட்டுமக்கள்

அடிக்குறிப்பு
-------------

1. ↑  சென்னியர் தெறல் அருங் கடவுள் முன்னர்ச் சீறியாழ் நரம்பு இசைத்து அன்ன, தீங்குரல் குருகின் கங்கை வங்கம் போகுவர் கொல்லோ - நற்றிணை 189
2. ↑  வேம்பும் ஆரும் போந்தையும் மூன்றும், தலைந்த சென்னியர், அணிந்த வில்லர், கொற்ற வேந்தர் - புறநானூறு 338
3. ↑  பதிற்றுப்பத்து 85
4. ↑  அருவி ஆம்பல் மலைந்த சென்னியர் - பதிற்றுப்பத்து 62
5. ↑  மன்மகளிர், சென்னியர், ஆடல் தொடங்க, பொருது இழி வார்மணல் (வையை) - பதிற்றுப்பத்து 7
**சாங்லா மாவட்டம்** (**Shangla District**), பாகிஸ்தான் நாட்டின் வடக்கில் உள்ள கைபர் பக்துன்வா மாகாணத்தில் உள்ளது. இதன் நிர்வாகத் தலைமையிடம் அல்புரி நகரம் ஆகும். 1,586 சதுர கிலோ மீட்டர் பரப்பளவு கொண்ட இம்மாவட்டம் 5 தாலுகாக்களும்; 28 ஒன்றியக் குழுக்களும் கொண்டது.

அமைவிடம்
--------

சாங்லா மாவட்டத்தின் வடக்கில் கோஹிஸ்தான் மாவட்டம், கிழக்கில் பாட்டாகிராம் மாவட்டம் மற்றும் தோர்கர் மாவட்டங்களும், மேற்கில் சுவாத் மாவட்டம் மற்றும் தெற்கில் புனேர் மாவட்டம் எல்லைகளாக உள்ளது.

புவியியல்
---------

இமயமலையில் மலைக்காடுகளால் சூழ்ந்த சாங்கலா மாவட்டத்தில் தேவதாரு, பைன் போன்ற மரங்கள் அதிகம் வளர்கிறது. இது கடல் மட்டத்திலிருந்து 2000 முதல் 3000 மீட்டர் வரை உயரத்தில் உள்ளது. இம்மாவட்டத்தின் வடக்கில் குஷ் கன்சால் எனுமிடத்தில் மிக உயரமான சிகரம் 3440 மீட்டர் உயரத்தில் உள்ளது.

மக்கள் தொகை பரம்பல்
-------------------

2017 பாகிஸ்தான் மக்கள்தொகை கணக்கெடுப்பின்படி சாங்லா மாவட்ட மக்கள் தொகை 7,59,609 ஆகும். அதில் ஆண்கள் 3,86,082 மற்றும் பெண்கள் 3,73,508 ஆக உள்ளது. இம்மாவட்ட மக்களில் 98% விழுக்காட்டினர் கிராமப்புறங்களில் வாழ்கின்றனர். எழுத்தறிவு 33.13% ஆக உள்ளது. பஷ்தூ மொழி 96.97% விழுக்காட்டினர் பேசுகின்றனர்.

தேசிய மற்றும் மாநில சட்டசபை தொகுதிகள்
-------------------------------------

இம்மாவட்டத்திலிருந்து தேசிய சட்டமன்றத்திற்கு ஒரு தொகுதியும், கைபர் பக்துன்வா மாகாண சட்டமன்றததிற்கு 2 தொகுதிகளையும் கொண்டுள்ளது.

மேற்கோள்கள்
-----------

1. 1 2  "District Wise Results / Tables (Census - 2017)". *www.pbscensus.gov.pk*. Pakistan Bureau of Statistics.
2. 1 2  PCO 1998, ப. 1.
3. ↑  "Election Commission of Pakistan". 2015-11-10 அன்று மூலம் பரணிடப்பட்டது. 2015-11-06 அன்று பார்க்கப்பட்டது.

உசாத்துணை
---------

* *1998 District Census report of Shangla*. Census publication. **106**. Islamabad: Population Census Organization, Statistics Division, Government of Pakistan. 2000.
**உசைனிவாலா தேசிய தியாகிகள் நினைவிடம்** *(Hussainiwala National Martyrs Memorial)* இந்தியாவின் பஞ்சாப் மாநிலத்தைச் சேர்ந்த பெரோசுபூர் மாவட்டத்திலுள்ள உசைனிவாலா கிராமத்தில் அமைக்கப்பட்டுள்ளது. 

இந்திய சுதந்திர போராட்ட வீரர்களான பகத்சிங், சுக்தேவ் தாப்பர் மற்றும் சிவரம் ராச்குரு ஆகியோரின் நினைவாக இந்நினைவிடம் அமைக்கப்பட்டுள்ளது. வாகா-அத்தாரி எல்லை விழாவைப் போலவே தினசரி இங்கும் கொடியேற்றமும் இறக்கமும் இந்திய மற்றும் பாக்கித்தான் ஆயுதப்படை வீர்ர்களால் கூட்டாக இங்கு நடத்தப்படுகிறது.

தியாகிகள் நினைவிடம்
-------------------

1931 மார்ச் மாதம் 23 அன்று பகத்சிங், சுகதேவ் மற்றும் ராச்குரு ஆகியோர் தகனம் செய்யப்பட்ட சட்லெச்சு ஆற்றின் கரையில் இந்த நினைவுச்சின்னம் அமைந்திருக்கிறது. பகத்சிங்குடன் இணைந்து மத்திய சட்டமன்றத்தில் குண்டுவீச்சில் ஈடுபட்டு 1965 ஆம் ஆண்டு இறந்த படுகேசுவர் தத்தும் இங்குதான் தகனம் செய்யப்பட்டார். 

உசைனிவாலா தேசிய தியாகிகள் நினைவுச்சின்னம் 1968 ஆம் ஆண்டில் கட்டப்பட்டது. இந்தியா, பாக்கித்தான் எல்லையிலிருந்து 1 கிலோமீட்டர் (0.62 மைல்) தொலைவில் இந்தியப் பகுதியில் இவ்விடம் உள்ளது. 
இந்தியப் பாக்கித்தான் பிரிவினைக்குப் பிறகு தகனம் செய்யும் இடம் பாக்கித்தானின் ஒரு பகுதியாக மாறியது, ஆனால் 1961 ஆம் ஆண்டு சனவரி மாதம் 17 அன்று சுலேமன்கி நீர்த்திருப்பு முனைக்கு (பாசில்கா) அருகிலுள்ள 12 கிராமங்களுக்கு ஈடாக இந்தியாவுக்குத் திரும்பக் கொடுக்கப்பட்டது.

இந்திய பொதுவுடமைக் கட்சியின் மாணவர் பிரிவு கொடுத்த அழுத்தம் காரணமாகவே அரசாங்கம் இந்த நடவடிக்கையை மேற்கொண்டது. அனைத்திந்திய மாணவர் கூட்டமைப்பும் அனைத்திந்திய இளையோர் கூட்டமைப்பும் பேரணியாகச் சேர்ந்து உசைன்வாலாவை திரும்பப் பெறக் கோரி போராட்டங்கள் நிகழ்த்தினர்.

ஆண்டு விழா
----------

ஒவ்வோர் ஆண்டும், மார்ச் மாதம் 23 அன்று இந்நினைவிடத்தில் சாகீதி மேளா என்ற நிகழ்வு நடைபெறுகிறது. பஞ்சாப் மாநிலம் முழுவதும் இந்நாள் அனுசரிக்கப்படுகிறது.

பகத் சிங், ராசகுரு மற்றும் சுகதேவ் சிலைகள்

கொடியேற்றமும் இறக்கமும்
-----------------------

உசைனிவாலா-காந்தா சிங் வாலா எல்லையில் தினசரி காலையில் கொடியேற்றமும் மாலையில் கொடியிறக்கமும் விழாவாக நடைபெறுகிறது.

மேற்கோள்கள்
-----------

1. ↑  "Archived copy". 1 அக்டோபர் 2015 அன்று மூலம் பரணிடப்பட்டது. 21 அக்டோபர் 2011 அன்று பார்க்கப்பட்டது.CS1 maint: archived copy as title (link) Making of a memorial by K. S. Bains
2. ↑  "Why Indian Sikhs need binoculars for darshan across the border".
3. ↑  "Dress and Ornaments". 1 அக்டோபர் 2015 அன்று மூலம் பரணிடப்பட்டது. 29 ஏப்ரல் 2016 அன்று பார்க்கப்பட்டது.
*தோடா வேலைப்பாட்டு துணி*
இது தமிழ்நாட்டின் நீலகிரி மலைபகுதியில் வாழும் தொல் பழங்குடி இனத்தவர்களான தோடர்கள் அணியும் துணி. இவர்கள் குடில் மட்டுமல்ல ,உடம்பைச் சுற்றி அணியும் "பூத்குள்ளி" என்னும் துணியும் தனித்துவம் மிக்கது .

சிறப்பு
-------

கையால் நெய்யப்படும் வெள்ளை நிற துணிமீது ,நூல்களின் எண்ணிக்கைக்கு ஏற்ப எம்ப்ராய்டரி எனப்படும் துணி வேலைப்பாடுகள் செய்யப்படுகிறது. சுமார் ஒன்பது அடி நீளம் கொண்ட எம்ப்ராய்டரியின் நுனிப்பகுதி சிவப்பு மற்றும் கருப்பு நிற முடிச்சுகள் கொண்டது. இந்த துணி வேலைப்பாடு பெரும்பாலும் துணியின் பின் பக்கமாக செய்வதால் துணியின் முன்புறம் அது புடைப்பாக வந்து துணிக்கு மெருகூட்டுகிறது. இந்தத் துணி வேலைபாட்டு கலை பாரம்பரியமாக தலைமுறைகளுக்கு கைமாறி வருவதால் இதெற்கென தனி வழிகாட்டு புத்தகங்கள் என எதுவும் இல்லை

புக்கூர்
--------

பல நூற்றாண்டுகள் பழமையான இந்த துணி வேலைப்பாட்டுக் கலை தோடர்களின் மொழியில் 'புக்கூர் 'என்று சொல்லப்படுகிறது. தற்போது உடம்பை சுற்றி போர்த்தப்படும் துணிகள் மட்டும்மல்லாது, சுவர் அலங்காரங்கள், மேசை விரிப்புகள், தோள் பைகள் போன்றவற்றிலும் இந்த தோடா வேலைப்பாடுகள் செய்யப்படுகின்றன.

பார்வை நூல்: மனோரமா இயர் புக் 2015
**பனிக்குருடு** *(snow blindness)* என்பது பனியடர்ந்த பகுதிகளில் பனியால் எதிரொளிக்கப்படும் புற ஊதாக்கதிர்களை (UV rays) வெறும் கண்களால் பார்ப்பதால் ஏற்படும் பிரச்சினையைக் குறிக்கும். பொதுவாக இந் நோயின் அறிகுறிகள் சில மணி நேரங்கள் கழித்து தான் ஆரம்பிக்கும். அத்தோடு இரண்டு மூன்று நாட்களுக்குள் தானாகவே இந்த அறிகுறிகள் மறைந்து விடும்.

அறிகுறிகள்
----------

கண்வலி, எரிச்சல், கண்ணீர் வடிதல், வெளிச்சத்தைப் பார்த்தால் கண்கூசுதல் (photophobia) முதலியன.

நோயறிதல்
--------

ஒளிரும் சாயத்தைப் பயன்படுத்தி விழிவெளித்திரையில் உள்ள புண்களைக் கண்டறியலாம்.

மருத்துவம்
----------

நோயரை மேலும் வெளிச்சத்திற்கு உட்படுத்தக் கூடாது. இரண்டு மூன்று நாட்களுக்கு குளிர் கண்ணாடிகளை அணிந்து கொள்ள வேண்டும்.
வலி நிவாரணி மருந்துகளைத் தரலாம். ஆரம்பத்தில் உணர்வு மரக்கச் செய்யும் மருந்துகளைப் பயன்படுத்தலாம். ஆனால் அவற்றின் நீடித்த பயன்பாடு புண் ஆறுவதைத் தாமதப்படுத்தும்.

வரும்முன் காத்தல்
-----------------

* குளிர் கண்ணாடி அணிந்து கொள்தல்
* கண்ணுக்குக் கீழ் உள்ள தோல் பகுதியில் கரியைத் தடவிக் கொள்வதன் மூலமும் மேற்படி எதிரொளிப்பைத் தடுக்கலாம்.
**ரீடு வினை** (Reed reaction ) என்பது ஒளியின் உதவியைக் கொண்டு நீரகக்கரிமத்தை சல்போனைல் குளோரைடுகளாக ஆக்சிசனேற்றம் செய்யும் வினை முறையாகும். ஒரு தனி உறுப்பின் வழியாக நிகழும் இந்த ஒளிவேதியியல் உருமாற்ற வினையே ரீடு வினை அல்லது ரீடு செயல்முறை எனப்படுகிறது.

வினையின் முதல்படியில் குளோரின் மூலக்கூறு, ஒளியின் உதவியுடன் சம பிளவாகப் பிரிகையடைகிறது. பின்னர் உருவாகும் குளோரின் அணு நீரகக்கரிம வளையத்தைத் தாக்கி ஐதரசன் குளோரைடை உருவாக்கி இதன் விளைவாக ஆல்க்கைல் தனி உறுப்பு உண்டாகிறது. அதைத் தொடர்ந்து மைய உலோக அணுவுடன் எலக்ட்ரான் வழங்கும் தன்மை கொண்ட பிணைப்புகளை SO2 அயனிகள் ஏற்படுத்துகின்றன. இதனால் சல்போனைல் தனிஉறுப்புகள் உருவாகின்றன. இறுதியாக இவை குளோரின் அணுக்களைத் தாக்கி சல்போனைல் குளோரைடுகளைத் தருகின்றன. புதியதொரு குளோரின் அணு மூலம் சங்கிலி வினை அல்லது தொடர் வினை தொடர்கிறது.

The Reed reaction
தொடர்வினையின் தொடக்கம்

{\displaystyle Cl\_{2}{\xrightarrow {h\nu }}2Cl\cdot }
தொடர்வினையின் வளர்ச்சிப் படிகள்:

{\displaystyle R-H+\cdot Cl\longrightarrow R\cdot +HCl}
{\displaystyle R\cdot +:\!SO\_{2}\longrightarrow R-{\dot {S}}O\_{2}}
{\displaystyle R-{\dot {S}}O\_{2}+Cl\_{2}\longrightarrow R-SO\_{2}-Cl+Cl\cdot }
வினையில் உருவாகும் சல்போனைல் குளோரைடுகள் பரவலாக துப்புரவாக்கிகள் தொழிற்சாலைகளில் தாதுப்பொருளாக உபயோகமாகின்றன. 
குறிப்பிட்ட சில சூழல்களில் (40–80 °செ) ஆல்க்கேன்களின் குளோரினேற்றம் மட்டுமே நிகழ்கின்றன.

{\displaystyle R-H+SO\_{2}Cl\_{2}\rightarrow \ R-Cl+SO\_{2}+HCl}

மேற்கோள்கள்
-----------

* Reed, C. F. U.S. Patent 20,46,090; U.S. Patent 21,74,110; U.S. Patent 21,74,492.
* Asinger, Friedrich; Schmidt, Walter; Ebeneder, Franz (1942). "Zur Kenntnis der Produkte der gemeinsamen Einwirkung von Schwefeldioxyd und Chlor auf aliphatische Kohlenwasserstoffe im ultravioletten Licht, I. Mitteil.: Die Produkte der gemeinsamen Einwirkung von Schwefeldioxyd und Chlor auf Propan in Tetrachlorkohlen". *Berichte der deutschen chemischen Gesellschaft (A and B Series)* **75**: 34. doi:10.1002/cber.19420750105.
* Asinger, Friedrich; Ebeneder, Franz; Böck, Erich (1942). "Zur Kenntnis der Produkte der gemeinsamen Einwirkung von Schwefeldioxyd und Chlor auf aliphatische Kohlenwasserstoffe im ultravioletten Licht, II. Mitteil.: Die Produkte der gemeinsamen Einwirkung von Schwefeldioxyd und Chlor auf n-Butan in Tetrachlorkohl". *Berichte der deutschen chemischen Gesellschaft (A and B Series)* **75**: 42. doi:10.1002/cber.19420750106.
* Asinger, Friedrich; Ebeneder, Franz (1942). "Zur Kenntnis der Produkte der gemeinsamen Einwirkung von Schwefeldioxyd und Chlor auf aliphatische Kohlenwasserstoffe im ultravioletten Licht, III. Mitteilung : Über die Sulfochlorierung von Isobutan und die Isomerenbildung bei der Sulfochlorierung und Ch". *Berichte der deutschen chemischen Gesellschaft (A and B Series)* **75** (4): 344. doi:10.1002/cber.19420750408.
* Helberger, J. H.; Manecka, G.; Fischer, H. M. (1949). *Ann.* **562**: 23.

இவற்றையும் காண்க
----------------

* தொடர் வினை
**அட்ட லிங்கங்கள்** என்பவை எண் திசைகளுக்கு ஒன்றென அமைந்த எட்டு லிங்கங்கள் ஆகும். எட்டு திசைகளிலும் மக்கள் வழிபட்டு நன்மையடைய சிவபெருமான் எட்டுவித லிங்கத் திருமேனிகளாய் இருப்பதாக சைவர்கள் நம்புகிறார்கள். 

அட்ட லிங்கங்கள் திருவேற்காடு, திருவண்ணாமலை போன்ற பல இடங்களில் அமைந்துள்ளன.

### எட்டு லிங்கங்கள்

எண்திசை காவலர்களும் திசைக்கு உரிய லிங்கங்களும்| திசைகள் | காவலர் | லிங்கம் |
| --- | --- | --- |
| கிழக்கு | இந்திரன் | இந்திரலிங்கம் |
| தென்கிழக்கு | அக்னி | அக்னி லிங்கம் |
| தெற்கு | எமன் | எமலிங்கம் |
| தென்மேற்கு | நிருதி | நிருதி லிங்கம் |
| மேற்கு | வருணன் | வருண லிங்கம் |
| வடமேற்கு | வாயு | வாயு லிங்கம் |
| வடக்கு | குபேரன் | குபேர லிங்கம். |
| வடகிழக்கு | ஈசானன் | ஈசான லிங்கம் |

### திருவேற்காடு அட்ட லிங்கங்கள்

#### 1.இந்திர லிங்கம்:

திருவேற்காடு வள்ளிக் கொல்லைமேட்டில் 'இந்திர சேனாபதீஸ்வரா்' என்ற பெயாில் கோவில் கொண்டுள்ளாா் சிவபெருமான். இந்திரன் வழிபட்டதனால் இந்திர லிங்கம் எனப் பெயா் பெற்றது. 

#### 2.அக்னி லிங்கம்:

நுாம்பல் என்ற இடத்தில் ஆனந்தவல்லி சமேதர அத்தீஸ்வரா் என்ற பெயாில் இறைவன் அருள்பாலிக்கிறாா். இவ்இறைவனை காசியில் இருந்து கொண்டு வந்த நூம்பல் என்னும் அதிசய மலரால் அகத்தியா் வழிபட்டதால் நுாம்பல் எனும் பெயா் இத்தலத்திற்கு வந்தது. திருவேற்காட்டின் அருகே இத்தலம் உள்ளது.

#### 3.எம லிங்கம்:

மரகதாம்பிகை சமேத கைலாசநாதா் என்று திருநாமம் கொண்டு செந்நீா்குப்பத்தில் அருள்பாலிக்கிறாா் இறைவன். 

#### 4. நிருதி லிங்கம்:

ஆவடி-பட்டாபிராம் சாலையில் பாாிவாக்கம் என்ற இடத்தில் பாலீஸ்வரா் என்ற பெயாில் பாலாம்பிகை சமேதரராக இறைவன் அருள் பாலிக்கிறாா். 2300 ஆண்டுகள் முற்பட்டது இக்கோவில்.

#### 5.வருண லிங்கம்:

ஆவடி சாலையில் மேட்டுப்பாளையத்தில் உள்ள இறைவன் ஜலகண்டேசுவாி சமேத ஜலகண்டேசுவரனாக சிவபெருமான் அருள் புாிகிறாா்.

#### 6.வாயு லிங்கம்:

பருத்திப்பட்டு எனும் ஊாில் விருத்தாம்பிகையுடன் வாயு லிங்கேஸ்வரனாக சிவபெருமான் வீற்றிருக்கிறாா்.

#### 7. குபேர லிங்கம்:

சுந்தர சோழபுரத்தில் உள்ளது இக்கோவில். இத்தல இறைவன் வேம்புநாயகி சமேத குபேரீஸ்வரா். கி.பி.11ஆம் நுாற்றாண்டில் சுந்தரசோழன் ஆட்சி செய்ததால் இவ்விடம் சுந்தர சோழபுரம் என அழைக்கப்படுகிறது.

#### 8. ஈசான லிங்கம்:

திருவேற்காடு கோலடி சுற்றுப்பாதையில் பாா்வதி சமேத ஈசான லிங்கமாக அருள் புாிகிறாா் சிவபெருமான். பொிய பாணலிங்க வடிவில் காட்சியளிக்கும் லிங்கம் இதுவாகும்.

கூனஞ்சேரி அட்ட லிங்கங்கள்
-------------------------

தமிழ்நாடு மாநிலத்தில் தஞ்சை மாவட்டம் பாபநாசத்துக்கு அருகேயுள்ளது கூனஞ்சேரி. இங்குள்ள கயிலாசநாதர் கோயிலில் அட்டவக்கிரர் பிரதிஷ்டை செய்து வழிபட்ட அட்ட லிங்கங்கள் உள்ளன. இந்த அட்டலிங்கங்களை வழிபட்ட பிறகு அட்டவக்கிரர் உடல் சரியானது, அதனால் கூனல் நிமிர்ந்த புரம் என்றொரு பெயரும் இவ்வூருக்கு உள்ளது.

பிருத்வி லிங்கம், அப்பு லிங்கம், அக்னி லிங்கம், வாயு லிங்கம், ஆகாச லிங்கம், சூரிய லிங்கம், சந்திர லிங்கம், ஆத்ம லிங்கம் ஆகியவை இங்குள்ள அட்ட லிங்கங்களாகும். 

தேய்பிறை அட்டமி தினத்தில் நல்லெண்ணெயால் அட்ட பைரவ லிங்கங்களுக்கு அபிசேகம் செய்து, பின்பு விபூதியால் அபிசேகம் செய்து மல்லி, முல்லை, வெள்ளை அரளி, சிகப்பு அரளி, பச்சை, மரிக்கொழுந்து, தாமரை, செவ்வந்தி என எட்டு வகை மலர்களால் அர்ச்சனை செய்தால் உடல் ஊனம் சரியாகும் என்பது நம்பிக்கையாகும்.

### வழிபடும் முறை:

இந்த லிங்கங்களுக்கு நெய்தீபம் ஏற்றி வழிபட்டால் சிவன் அருள் பெற்று நல்வாழ்வு காணலாம்.

ஆதாரங்கள்
---------

1. ↑  
திருவண்ணாமலையில் அமைந்த அஷ்ட லிங்கங்கள் கட்டுரை - மாலை மலர் 2020-12-07

இவற்றையும் காண்க
----------------

* அட்ட இலட்சுமி
**பனி மற்றும் பனிச்சரிவு ஆய்வு நிறுவனம்** (*Snow and Avalanche Study Establishment*) என்பது இந்தியாவைச் சேர்ந்த இந்தியப் பாதுகாப்பு ஆராய்ச்சி மற்றும் மேம்பாட்டு அமைப்பின் ஓர் ஆய்வகமாகும். இமாச்சலப் பிரதேசத்தின் மணாலிக்கு அருகில் அமைந்துள்ள இம்மையத்தின் முதன்மைப் பணியானது, பனிச்சரிவு மற்றும் பனிச்சரிவுகள் துறையில் பனிச்சரிவு கட்டுப்பாட்டு நடவடிக்கைகள் மற்றும் முன்னறிவிப்புகளை இந்திய ஆயுதப் படைகளுக்கு வழங்குவதற்கான ஆராய்ச்சி ஆகும். 2020 ஆம் ஆண்டில் பாதுகாப்பு நிலப்பரப்பு ஆராய்ச்சி ஆய்வகம் பனி மற்றும் பனிச்சரிவு ஆய்வு நிறுவனத்துடன் இணைக்கப்பட்டு இராணுவ புவி தகவலியல் ஆராய்ச்சி நிறுவனம் எனப் பெயர் மாற்றப்பட்டது.

இவற்றையும் காண்க
----------------

* பாதுகாப்பு ஆராய்ச்சி மற்றும் வளர்ச்சி அமைப்பு
* இந்துஸ்தான் ஏரோனாடிக்ஸ் லிமிட்டெட்

மேற்கோள்கள்
-----------

1. ↑  "Snow and Avalanche Study Establishment". 2008-03-06 அன்று மூலம் பரணிடப்பட்டது. 2008-02-08 அன்று பார்க்கப்பட்டது.
2. ↑  Mohan, Vijay (30 November 2020). "DRDO shuts down 3 labs, sends staff to other centres". *Tribuneindia News Service* (ஆங்கிலம்). 2021-04-03 அன்று பார்க்கப்பட்டது.

புற இணைப்புகள்
--------------

* Snow and Avalanche Study Establishment பரணிடப்பட்டது 2016-12-18 at the வந்தவழி இயந்திரம்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* United States

 |
**அடோனிசு டெட்ரா** (*Adonis tetra*) *(லெபிடார்லசு அடோனிசு)* ஜெல்லிபீன் டெட்ரா என அழைக்கப்படுவது அலெஸ்ட்டீடே குடும்பத்தினைச் சார்ந்த மிகச் சிறிய ஆப்பிரிக்க மீனாகும். இது அடோனிசு பேரினத்தைச் சார்ந்த ஒரே ஒரு சிற்றினமாகும்.

சரகம்
-----

*லெபிடார்லசு அடோனிசு* அட்லாண்டிக் கரையோர கானா, சியேரா லியோனி மற்றும் கோட் டிவார் அருகிலுள்ள நன்னீர் வாழ்விடங்களில் காணப்படுகிறது.

அளவு
----

அடோனிஸ் டெட்ரா 2.1 செ. மீ. நீளமுடையது. இது நியான் டெட்ராவை விட மிகச் சிறியது. இது பொதுவாக மீன் காட்சியகங்களில் வளர்க்கப்படும் மிகச்சிறிய மீன்களில் ஒன்றாகும்.

காப்பு நிலை
-----------

பன்னாட்டு இயற்கைப் பாதுகாப்புச் சங்க செம்பட்டியலில் அடோனிசு டெட்ரா அழிவாய்ப்பு இனம் எனப் பட்டியலிடப்பட்டுள்ளது. இது வசிக்கும் நீர்வாழிடங்களில் மாசு அளவு அதிகரித்து வருவது கவலை தருவதாக உள்ளது.

மேற்கோள்கள்
-----------

1. ↑  IUCN Red List:
2. ↑  "Lepidarchus adonis". *FishBase*. Ed. Ranier Froese and Daniel Pauly. October 2011 version. N.p.: FishBase, 2011.
3. ↑  Mercury pollution in Pra River:  பரணிடப்பட்டது 2016-03-04 at the வந்தவழி இயந்திரம்

வெளி இணைப்புகள்
---------------

* 
* அடோனிஸ் டெட்ரா உண்மைத் தாள்
**வேர்ல்டு சயின்டிபிக் கோ பிரைவேட் லிமிடெட்** நிறுவனம் 1981 ஆம் ஆண்டு நிறுவப்பட்டது, இது சிங்கப்பூரை தலைமையிடமாக கொண்டுள்ளது. இந்நிறுவனம் அறிவியல், தொழில்நுட்பம் மற்றும் மருத்துவ (STM) புத்தகங்கள், மற்றும் பத்திரிகைகளை வெளியிடுகிறது. இந்நிறுவனம் பல்வேறு துறைகளில் ஒவ்வொரு ஆண்டும் சுமார் 500 புத்தகங்கள் மற்றும் 125 பத்திரிகைளை வெளியிடுகிறது.

பெருநிறுவன விவகாரங்கள்
----------------------

இந்நிறுவனத்தின் தலைமை அலுவலகம் சிங்கப்பூரில் உள்ளது. 200 க்கும் மேற்பட்ட ஊழியர்கள் தலைமை அலுவலகத்தில் வேலை செய்துவருகிறர்கள். இந்நிறுவனத்தின் அலுவலகங்கள் சிட்னி, ஆஸ்திரேலியா, சீனா, ஹாங்காங், சென்னை-இந்தியா, தைபே, தைவான் (சீன குடியரசு) மற்றும் அமெரிக்கா ஆகிய நாடுகளில் உள்ளது. சீனாவில் பெய்ஜிங், ஷாங்காய், மற்றும் தியான்ஜின் ஆகிய இடங்களில் இந்நிறுவனம் அலுவலகங்களைக் கொண்டுள்ளது. அமெரிக்காவில் கலிபோர்னியா மற்றும் ஹேக்கன்சேக் (நியூ ஜெர்சி) ஆகிய இடங்களில் அலுவலகங்களை கொண்டுள்ளது.

குறிப்புகள்
-----------

1. ↑  World Scientific Corporate Profile
2. 1 2  "Contact Us." World Scientific. Retrieved on 10 November 2012. "World Scientific Publishing Co. Pte. Ltd. 5 Toh Tuck Link, Singapore 596224"
3. 1 2  "Corporate Profile." World Scientific. Retrieved on 10 November 2012.
**வேற்றிட இயக்குநீர்** *(ectopic hormone)* என்பது தான் இயல்பாகச் சுரக்கப்படும் உறுப்பின் இழையத்தில் இருந்து அல்லாது வேறு ஒரு இழையத்தால் சுரக்கப்படும் இயக்குநீர் ஆகும். பொதுவாக வேற்றிட இயக்குநீர்கள் புற்றுநோய்க் கலங்களால் சுரக்கப்படுகின்றன. மனித உடலில் உள்ள ஒவ்வொரு உயிரணுவிலும் உள்ள டி.என்.ஏ இலும் எல்லா இயக்குநீருக்குமான மரபியல் தகவல்கள் உண்டு. ஆனால் இயல்பான நிலையில் எல்லா உயிரணுக்களிலும் அத்தகவல்கள் மொழிபெயர்க்கப்பட்டு இயக்குநீர்ப் புரதங்கள் உண்டாவதில்லை. ஆனால் புற்றுநோய்க் கலங்கள் நிலைப்பிறழ்வடைந்தவையாதலால் அவை இயல்புக்கு மாறாக இயக்குநீரைச் சுரக்கின்றன.

(எ.கா) இயல்பாக சிறுநீரகத்தின் மேல் உள்ள அட்ரீனல் சுரப்பியால் சுரக்கப்படும் ACTH இயக்குநீர் நுரையீரலில் ஏற்படும் சிறிய கலப்புற்று நோயில் (small cell carcinoma of lung) சுரக்கப்படுவது.

மேற்கோள்கள்
-----------

1. ↑  Sai-Ching Jim Yeung, MD, PhD and Robert F. Gagel, MD. (2003). "Endocrine Paraneoplastic Syndromes ("Ectopic" Hormone Production)". *Holland-Frei Cancer Medicine. 6th edition*. BC Decker Inc. மே 14, 2013 அன்று பார்க்கப்பட்டது.CS1 maint: multiple names: authors list (link)
**குணால் ரோஹிதாஸ் பாட்டீல்** (*Kunal Rohidas Patil*)14 வது மகாராஷ்டிரா சட்டமன்றத்தில் உறுப்பினராக உள்ளார். அவர் இரண்டு முறை சட்டமன்ற உறுப்பினர் ஆவார். இவர் துளே ஊரகம் சட்டமன்றத் தொகுதியை பிரதிநிதித்துவப்படுத்துகிறார். இவர் இந்திய தேசிய காங்கிரஸ் கட்சியைச் சேர்ந்தவர்.இவர் இந்திய தேசிய காங்கிரஸ் தலைவரும் முன்னாள் அமைச்சருமான ரோஹிதாஸ் பாட்டீலின் மகன் ஆவார். நூறு ஆண்டுகளுக்கு மேலான வயதுடைய கல்வி நிறுவனம், சிவாஜி வித்யா பிரசாரக் சான்ஸ்தாவின் தலைவராக இருந்து வருகிறார். இந்நிறுவனம் துலேயைச் சார்ந்தது.

22 மார்ச் 2017 அன்று, மகாராஷ்டிரா நிதியமைச்சர் சுதிர் முங்கந்திவாரை மாநில நிதிநிலை அறிக்கை தாக்கல் அமர்வின் போது குறுக்கிட்டதற்காகவும், நான்கு நாட்களுக்கு முன்னர் சட்டசபைக்கு வெளியே நிதிநிலை அறிக்கையின் நகல்களை எரித்ததற்காகவும் பாட்டீல் டிசம்பர் 31 வரை மற்ற 18 சட்டமன்ற உறுப்பினர்களுடன் இடைநீக்கம் செய்யப்பட்டார். 2019 மகாராஷ்டிரா சட்டமன்றத் தேர்தலில் பாரதிய ஜனதா கட்சி வேட்பாளர் தன்ஜயோதி மனோகர் பாட்டீலுக்கு (படனே) எதிராக 14564 வாக்குகள் வித்தியாசத்தில் துளே கிராமத் தொகுதியில் வெற்றி பெற்றார்.

மேற்கோள்கள்
-----------



1. ↑  "Results of Maharashtra Assembly polls 2014". *India Today*.. பார்த்த நாள்: 3 November 2014.
2. ↑  "Lobbying for MLC seat in Cong; Rohidas Patil, Sanjay Dutt in race". *The Indian Express*. 2011-10-30.. பார்த்த நாள்: 13 June 2015.
3. ↑  "6 Mumbai Corporators, 3 Council members make it to Maharashtra Assembly". *The Economic Times*. 2014-10-20.. பார்த்த நாள்: 13 June 2015.
4. ↑  Maharashtra (India); Maharashtra (India). Gazetteers Dept (1974). *Maharashtra State Gazetteers: Dhulia*. Director of Government Printing, Stationery and Publications, Maharashtra State. பக். 779. .
5. ↑  "रोहिदास पाटील यांच्याविरोधात फसवणुकीचा गुन्हा दाखल" (in Marathi). *IBN-Lokmat*. 2011-03-07.. பார்த்த நாள்: 13 June 2015.
6. ↑
நவூருவில் யாரென் மாவட்டம் காட்டப்பட்டுள்ளது
நவூரு நாடாளுமன்றம்
**யாரென்** (*Yaren*) என்பது அமைதிப் பெருங்கடல் நாடான நவூருவின் ஒரு மாவட்டமும், தேர்தல் தொகுதியும் ஆகும். இதுவே அந்நாட்டின் நடைமுறைப்படியான தலைநகரமும் ஆகும். இந்நகரம் முன்னர் *மொக்குவா* என அழைக்கப்பட்டது.

யாரென் நவூரு தீவின் தெற்கே அமைந்துள்ளது. இதன் பரப்பளவு 1.5 km2 (0.58 sq mi), மக்கள்தொகை 4,616 2007) ஆகும். யாரெனின் வடக்கே புவாடா, கிழக்கே மெனெங்கு, மேற்கே போயி ஆகிய மாவட்டங்கள் அமைந்துள்ளன.

அரச மற்றும் நிருவாகக் கட்டடங்கள்
--------------------------------

யாரென் மாவட்டத்தில் அமைந்துள்ள அரசுக் கட்டடங்கள் வருமாறு

* நாடாளுமன்றம்
* புவி நிலையம்
* அரசு நிருவாகக் கட்டடங்கள்
* காவல் நிலையம்
* தேசிய விளையாட்டரங்கு
* ஆத்திரேலிய மற்றும் சீனக் குடியரசு தூதரகங்கள்
* நவூரு பன்னாட்டு வானூர்தி நிலையம், நவூரு ஏர்லைன்சின் தலைமையலுவலகம்

நவூருவிற்கு அதிகாரபூர்வமான தலைநகரம் எதுவும் இல்லை. யாரென் ஒரு முக்கிய மாவட்டமாக ஐக்கிய நாடுகள் அவையினால் அங்கீகரிக்கப்பட்டுள்ளது. யாரெனில் இருந்து நாடாளுமன்றத்திற்கு இருவர் தெரிவு செய்யப்படுகின்றனர்.

சிறப்பிடங்கள்
-------------

* மொக்குவா கிணறு என அழைக்கப்படும் நிலத்தடி ஏரி யாரென் நகரில் உள்ளது.

மேற்கோள்கள்
-----------

விக்கிமீடியா பொதுவகத்தில்,  
 ***யேரென்***   
என்பதின் ஊடகங்கள் உள்ளன. 


1. 1 2  "சிஐஏ உலகத் தரவுகள் நூல்". 2008-09-17 அன்று மூலம் பரணிடப்பட்டது. 2015-10-23 அன்று பார்க்கப்பட்டது.
சார்மினாரை பார்த்தபடி சார் காமன்
**சார் காமன்** (*Char Kaman*) (நான்கு வாயில்கள் என்று பொருள்) இந்திய மாநிலமான தெலங்காணாவின் ஐதராபாத்து நகரிலுள்ள நான்கு வரலாற்று கட்டமைப்புகளாகும்.  இது சார்மினார் அருகே அமைந்துள்ளது.  சார்மினாரின் கட்டமைப்புகள் முடிந்தபின், அதன் வடக்கே சுமார் 60 அடி உயரமும் 30 அடி அகலமும் கொண்ட நான்கு உயரமான வளைவுகள் இந்திய-பாரசீக பாணியில் 1592இல் கட்டப்பட்டன. 

நான்கு வளைவுகளின் பெயர்கள் *சார்மினார் காமன்*, *மச்சிலி காமன்*, *காளி காமன்,* *ஷெர்-இ-பாட்டில்-கி-காமன்*. கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளையால் ஒரு பாரம்பரிய கட்டமைப்பாக சார் காமன் அறிவிக்கப்பட்டுள்ளது. 

> 
>

பராமரிப்பு
----------

வரலாற்று பாரம்பரிய தளமான சார் காமன்களை மீட்டெடுக்க அரசாங்கம் நடவடிக்கை எடுத்துள்ளது. குறிப்பாக ரூ. 87 லட்சத்தை ஐதராபாத்து பெருநகர வளர்ச்சிக் கழகம் ஒதுக்கியுள்ளது. இந்த வளைவுகளில் சிதைந்த வளைவுகள் அகற்றப்பட்டன. அருகிலுள்ள கடைகள் அப்புறப்படுதப்பட்டன. மேலும், செதுக்கப்பட்ட வளைவுகளில் பழுது மற்றும் வண்ணமயமாக்கல் பணிகள் மேற்கொள்ளப்பட்டன.

மேற்கோள்கள்
-----------

1. ↑  Henry, Nikhila (2011-07-10). "Char kaman in Old City faces monumental neglect - Times Of India". Times of India.. பார்த்த நாள்: 12 December 2018.
2. ↑  "Andhra Pradesh / Hyderabad News : Charminar pedestrianisation a far cry?". Chennai, India: The Hindu. 2010-07-01. Archived from the original on 2010-07-07.. பார்த்த நாள்: 12 December 2018.
3. ↑   *Landmarks of the Deccan: A Comprehensive Guide to the Archaeological Remains of the City and Suburbs of Hyderabad*. 1992. .
4. ↑  "Glory of the gates". *தி இந்து* (Chennai, India). 10 March 2004. Archived from the original on 9 டிசம்பர் 2012. .
5. ↑  "HERITAGE - SITES". INTACH Hyderabad Chapter. 6 அக்டோபர் 2011 அன்று மூலம் பரணிடப்பட்டது. 5 செப்டெம்பர் 2011 அன்று பார்க்கப்பட்டது.
**சார் பிரம்மாநகர்** *(Char Brahmanagar)* என்பது இந்தியாவின் மேற்கு வங்காளம் மாநிலத்தில் உள்ள நதியா மாவட்டத்தில் அமைந்துள்ள கிருட்டிணாநகர் சதார் உட்கோட்டத்தில் இடம்பெற்றுள்ள நபாத்விப் காவல்நிலையத்திற்கு உட்பட்ட ஒரு கணக்கெடுப்பில் உள்ள ஊர் ஆகும்

புவியியல் அமைப்பு
-----------------

பாகிரதி என்றழைக்கப்படும் ஊக்லி ஆற்றின் கிழக்கில் நதியா மாவட்டம் பெரும்பாலும் வண்டல் சம்வெளிகளால் ஆனது. இவ்வண்டல் சமவெளிகளின் குறுக்கே யாலங்கி, சுர்னி மற்றும் இச்சமதி துணையாறுகள் பாய்கின்றன. இந்நதிகளால் வண்டலைப்பெறும் இப்பகுதியில் வெள்ளம் ஒரு தொடர்ச்சியான வளமாக இருக்கிறது.

23.25° வடக்கு 88.22° கிழக்கு என்ற அடையாள ஆள்கூறுகளில் சார்பிரம்மா நகரம் பரவியுள்ளது.

மக்கள் தொகையியல்
----------------

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி சார்பிரம்மா நகரத்தின் மொத்த மக்கள் தொகை 5,307 ஆகும் இம்மக்கள் தொகையில் 51% பேர் ஆண்கள் மற்றும் 49% பேர் பெண்கள் ஆவர். இம்மக்கள் தொகையில் கல்வியறிவு சதவீதம் 66% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். மக்கள் தொகையில் ஆண்களில் 74 சதவீதத்தினர் கல்வியறிவு பெற்றவர்களாகவும் பெண்களில் 57 சதவீதம் பேர் கல்வியறிவு பெற்றவர்களாகவும் உள்ளனர். ஆறுவயதிற்குக் குறைவான சிறுவர்கள் 9% அளவில் உள்ளனர்.

மேற்கோள்கள்
-----------

1. ↑  "District Wise List of Statutory Towns". *Census of India 2001, Urban Frame*. Directorate of Census Operations, West Bengal. 2007-09-30 அன்று மூலதளத்திலிருந்து பரணிடப்பட்டது எடுக்கப்பட்டது. 2007-10-06 அன்று பார்க்கப்பட்டது.
2. ↑  Gangopadhyay, Basudev, *Paschimbanga Parichay*, 2001, (வங்காள மொழியில்), p. 70, Sishu Sahitya Sansad
3. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
**திருமூலர் ஞானம்**  என்னும் நூல் 'சித்தர் கோவை'யில் சேர்க்கப்பட்டுள்ள ஒரு நூல். 16 ஆம் நூற்றாண்டில் தோன்றியது. திருமந்திரம் இயற்றிய திருமூலர் 5 ஆம் நூற்றாண்டில் வாழ்ந்தவர். இந்தத் திருமூலர் காலத்தால் சுமார் ஆயிரம் ஆண்டுகளுக்கு மேல் பிற்பட்டவர். அந்தாதியாக வரும் 11 பாடல்கள் இதில் உள்ளன. இதன் ஒவ்வொரு பாடலிலும் 'மூலம்' என்னும் சொல் வருகிறது. இறுதிப் பாடலில் 'திருமூலர்' என்னும் பெயரும் வருகிறது. இதனால் இந்த நூலுக்கு இந்தப் பெயரைச் சூட்டிவிட்டனர். 

பிரணவம், ஓங்காரம் மந்திரம் பற்றிய குறிப்புகள் இந்த நூலில் உள்ளன. இதன் பாடல் ஒன்று - எடுத்துக்காட்டு

மேவியதோர் சற்குருவின் பாதம் தன்னை

மெய்ஞ்ஞானம் என்று அதனை மேவிக் கொண்டு
ஆவி உடல் காயம் எல்லாம் அறிந்து பார்த்து

அத்தனார் வடிவம் என்றே அறிந்து கொண்டு
பாவனையுள் ஆனதெல்லாம் விட்டு நீங்கிப்

பகல் இரவு அற்று இடத்தே கருத்தை வைத்துச்
சீவனையும் சிவன் தனையும் ஒன்றாய்த் தானே

திருமூலர் பாதம் என்றே திடமாய்க் காணே.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1976, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 212.